ندیم عباسی

ندیم احمد عباسی (پیدائش: 10 نومبر 1968ء راولپنڈی، پنجاب) ایک پاکستانی کرکٹر ہے۔ انھوں نے 3 ٹیسٹ میچز میں پاکستان کی نمائندگی کی۔ وہ سیدھے ہاتھ کے بلے باز اور وکٹ کیپر تھے انھوں نے پاکستان کے علاوہ خان ریسرچ لیب اور راولپنڈی کی طرف سے کرکٹ مقابلوں میں حصہ لیا
فرسٹ کلاس کیریئر
انھوں نے خان ریسرچ لیبارٹری اور راولپنڈی کی کرکٹ ٹیموں کی قیادت کے فرائض بھی انجام دیے۔ اپنی قیادت کے دوران انھوں نے خان ریسرچ لیبارٹری کو 2000ء میں نیشنل ون ڈے کپ میں دوسری پوزیشن پر فائز کروایا۔
ندیم عباسی کو 1989ء میں انڈیا کے خلاف فیصل آباد کے ٹیسٹ میں ٹیم کا حصہ بنایا گیا تھا جس میں انھوں نے 36 رنز سکور کرنے کے علاوہ وکٹوں کے پیچھے 3 کیچز بھی لیے جبکہ دوسرے ٹیسٹ میں لاہور کے مقام پر انھوں نے ایک شکار کیا۔ سیریز کے آخری اور اپنے ٹیسٹ کے کیریئر کے بھی آخری میچ میں وہ 10 رنز بنانے کے علاوہ وکٹوں کے پیچھے 2 کیچ بھی کرنے میں کامیاب رہے۔ اس طرح ان کا کیریئر اختتام پزیر ہوا تاہم وہ 2002-03ء تک فرسٹ کلاس میچوں میں شریک رہے۔

 اعداد و شمار 
ندیم عباسی نے 3 ٹیسٹ میچوں کی 2 اننگز میں 23.00 کی اوسط سے 46 رنز سکور کیے جس میں 36 ان کی کسی ایک اننگ کا سب سے زیادہ سکور تھا جبکہ 131 فرسٹ کلاس میچوں کی 196 اننگز میں انھوں نے 22 دفعہ ناٹ آئوٹ رہ کر 5157 رنز سکور کیے جس میں 120 ناقابل شکست رنز ان کا زیادہ سے زیادہ سکور تھا جس کے لیے انھیں 29.63 کی اوسط حاصل ہوئی۔ ٹیسٹ میں 6 کیچز اور فرسٹ کلاس میچوں میں 294 کیچز اور 31 سٹمپ بھی ان کے ریکارڈ میں جگمگا رہے ہیں۔ فرسٹ کلاس میچوں میں انھوں نے 6 وکٹیں بھی حاصل کیں۔ 45.83 کی اوسط سے حاصل کی گئی ان وکٹوں میں 2/27 ان کی بہترین انفرادی کارکردگی تھی۔
 کرکٹ کی دیگر سرگرمیاں 
وہ بعد ازاں کرکٹ سے ریٹائرمنٹ ہونے کے بعد راولپنڈی کے کامیاب کوچ مقرر ہوئے اور انھیں اوریجنل سلیکٹر بھی بنایا گیا۔ انھوں نے پاکستان نیشنل کرکٹ اکیڈمی کے لیے بھی خدمات سر انجام دیں اور ایبٹ آباد ریجن سے نئے کھلاڑیوں کی تلاش میں انتھک محنت کی جس سے بہت سے ایسے کھلاڑی دریافت ہوئے جنھوں نے کرکٹ میں اپنے جوہر دکھائے۔ انھوں نے انگلستان میں کرکٹ سیزن کے دوران مہمان ٹیموں انتظام و انتصرام کی ذمہ داریاں ادا کیں اور بیٹنگ کنسلٹنٹ کے طور پر بھی جانے گئے۔ یہی نہیں بلکہ انھوں نے سپیشلسٹ کوچ کی حیثیت سے بھی اپنی خدمات انجام دیں جنہیں ہر سطح پر سراہا جائے۔

 مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑیوں کی فہرست

 حوالہ جات 

زمرہ:1968ء کی پیدائشیں
زمرہ:بقید حیات شخصیات
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:خان ریسرچ لیبارٹریز کے کرکٹ کھلاڑی
زمرہ:راولپنڈی کے کرکٹ کھلاڑی
زمرہ:راولپنڈی سے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل